KWM เกาะกระแส “กัญชง-กัญชา” ตั้ง 2 บ.ย่อย ลุยสกัดสาร-แปรรูปสินค้า
KWM เกาะกระแส “กัญชง-กัญชา” ตั้ง 2 บ.ย่อย ลุยสกัดสาร-แปรรูปสินค้า
18 มี.ค. 2564

บริษัท เค. ดับบลิว. เม็ททัล เวิร์ค จำกัด (มหาชน)  หรือ KWM ที่ประชุมคณะกรรมการบริษัทเมื่อวันที่ 18  มีนาคม 2564 ได้มีมติอนุมัติการจัดตั้งบริษัทย่อย 2 บริษัท คือ บริษัท แล็บแอคทีฟ จำกัด และ บริษัท เคดับบลิวเอ็ม แคนนาบิเทค จำกัด  เพื่อรองรับการเติบโตของตลาดการสกัดสารด้วยเทคโนโลยีการสกัดด้วยระบบ Supercritical Fluid Co2 และเพื่อให้เกิดความชัดเจนในโครงสร้างการจัดการ
สำหรับบริษัท แล็บแอคทีฟ จำกัด นั้นเน้นการสกัดพืชผลทางการเกษตรอื่นๆ (Non-Cannabis) ซึ่งเป็นส่วนผสมสำคัญในผลิตภัณฑ์เครื่องสำอางต่างๆ โดยเป็นการลงทุนร่วมกับ ผู้เชี่ยวชาญในอุตสาหกรรมเครื่องสำอาง ซึ่งมีทรัพยากรพร้อมทั้งเภสัชกร นักเคมี และนักวิทยาศาสตร์
โดยมีทุนจดทะเบียน 10 ล้านบาท แบ่งเป็นหุ้นสามัญจำนวน 100,000  หุ้น มูลค่าหุ้นละ 100 บาท โดยมีโครงสร้างถือหุ้นดังนี้ 1.บริษัท เค. ดับบลิว. เม็ททัล เวิร์ค จำกัด (มหาชน) ถือหุ้นจำนวน 51,000 หุ้น คิดเป็นร้อยละ 51.00 และ 2.นายอุเทน พัฒนานิผล ถือหุ้นจำนวน 48,800 หุ้น คิดเป็นร้อยละ 48.80 3. นายอุฬาร พัฒนานิผล ถือหุ้นจำนวน 100 หุ้น คิดเป็นร้อยละ 0.10 และ 4. นายกรพง พัฒนานิผล ถือหุ้นจำนวน 100 หุ้น คิดเป็นร้อยละ 0.10
ในขณะที่บริษัท เคดับบลิวเอ็ม แคนนาบิเทค จำกัด จะมุ่งเน้นให้บริการในการรับสกัดกัญชง/กัญชา (Cannabis) เป็นหลัก โดย มีทุนจดทะเบียน 20 ล้านบาท แบ่งเป็นหุ้นสามัญจำนวน 200,000  หุ้น มูลค่าหุ้นละ 100 บาท โดยมีโครงสร้างถือหุ้นดังนี้ 1.บริษัท เค. ดับบลิว. เม็ททัล เวิร์ค จำกัด (มหาชน) ถือหุ้นจำนวน 199,400 หุ้น คิดเป็นร้อยละ 9.70 2.นายเอกพันธ์ วนโกสุม ถือหุ้นจำนวน 200 หุ้น คิดเป็นร้อยละ 0.10 3. นางสาวติยาภรณ์ วนโกสุม ถือหุ้นจำนวน 200 หุ้น คิดเป็นร้อยละ 0.10 และ 4. นายอุกฤษณ์ วนโกสุม ถือหุ้นจำนวน 200 หุ้น คิดเป็นร้อยละ 0.10